tomron87/hebrew-wikipedia-sentences-corpus huggingface dataset:
עם סיום לימודיו התיכוניים נרשם הולידיי ללימודים באוניברסיטת קליפורניה בלוס אנג'לס ושיחק במדי קבוצת הכדורסל של האוניברסיטה המשחקת בבית הפסיפי של המכללות (נקרא Pac-10).
בעונת ה שלו, 2008/09, פתח הולידיי בחמישייה בכל 25 משחקי קבוצתו.
הוא קלע 8.5 נקודות, קטף 3.8 ריבאונדים, מסר 3.7 אסיסטים והוביל את קבוצתו עם 1.6 חטיפות, במשותף עם דארן קוליסון.
הולידיי סייע לקבוצתו להעפיל עד לשלב חצי גמר הטורניר החטיבתי בו הפסידה בתוצאה 55–65 לאוניברסיטת דרום קליפורניה.
לאחר עונה אחת בלבד במכללות, התמודד הולידיי בדראפט ה-NBA לשנת 2009, ונבחר בבחירה ה-17 על ידי פילדלפיה 76'.
בעונת הרוקי שלו היה הולידיי מחליפו של לו ויליאמס, שהחמיץ חלקים נרחבים מהעונה בשל פציעות.
הולידיי עלה בחמישייה הפותחת ב-51 משחקים במהלך העונה, תרם 8.0 נקודות 3.8 אסיסטים ו-1.1 חטיפות למשחק, ואף הוביל את קבוצתו עם 39.0% קליעה מטווח שלוש הנקודות.
פילדלפיה סיימה את העונה עם מאזן של 27 ניצחונות מול 55 הפסדים, וסיימה את העונה במקום ה-13 במזרח ולא העפילה למשחקי הפלייאוף.
לקראת עונת בחרה פילדלפיה את אוון טרנר בדראפט, והעבירה בטרייד את סמואל דלמברט תמורת ספנסר האווס ואנדרס נוצ'יוני.
הולידיי עלה בחמישייה בכל 82 משחקי העונה הסדירה, והיה לקלעי השלישי בטיבו בקבוצה עם 14.0 נקודות, אחרי אנדרה איגודלה ואלטון בראנד, והיה למוסר האסיסטים הטוב בקבוצה עם 6.5, והחוטף המצטיין עם 1.5 למשחק.
הוא סייע לקבוצתו לשפר את מאזנה ולסיים עם 41 ניצחונות ו-41 הפסדים, ולהעפיל למשחקי הפלייאוף מהמקום השביעי במזרח.
במשחקי הפלייאוף פגשה פילדלפיה את מיאמי היט שסיימה את העונה במקום השני במזרח.
הולידיי שיפר את מרבית ממוצעיו מהעונה הסדירה כשרשם 14.2 נקודות, 5.6 אסיסטים, 3.8 ריבאונדים ו-2.0 חטיפות, אך לא הצליח למנוע את הפסדה של קבוצתו בחמישה משחקים והדחתה של פילדלפיה ממשחקי הפלייאוף.
בעונת , שהייתה עונה מקוצרת בשל שביתת השחקנים, המשיך הולידיי להיות הרכז המוביל של קבוצתו, כשפתח ב-65 המשחקים בהם שותף.
הוא הצליח לסייע לקבוצתו לסיים את העונה הסדירה במאזן חיובי של 35 ניצחונות מול 31 הפסדים, ולהפעיל למשחקי הפלייאוף.
בסיבוב הראשון פגשה פילדלפיה את אלופת המזרח, שיקגו בולס, שסיימה את העונה במאזן הטוב ביותר בליגה.
לאחר שהפסידה במשחק הראשון בסדרה, בו נפצע כוכבה של הבולס דריק רוז, הוביל הולידיי את קלעי קבוצתו במשחק הבא, ועם 26 נקודות, שישה אסיסטים וללא איבודים סחף את קבוצתו לניצחון במשחק השני, ובהמשך לניצחון 2–4 בסדרה כולה.
בסיבוב השני פגשה פילדלפיה את בוסטון סלטיקס, הפסידה בשבעה משחקים והודחה.
בסיום העונה, עבר הולידיי ב לניו אורלינס פליקנס תמורת הרוקי נרלנס נואל, שנבחר שישי בדראפט ובחירת סיבוב ראשון עתידית מדראפט 2014. הוא שיחק 34 משחקים בטרם נאלץ לעבור ניתוח בשוקה בעקבות שבר מאמץ שגרם לו להחמיץ את שארית העונה.
ב-28 בפברואר 2015 הושיבו אנשי הפליקנס את הולידיי על הספסל לשלושה שבועות בשל החמרת מצבה של פציעה ברגלו.
הוא נעדר זמן רב יותר ממה שתוכנן, וחזר לשחק רק ב-10 באפריל נגד הסאנס, לאחר שהחמיץ 41 משחקים.
ב-9 במרץ 2016 קלע הולידיי שיא קריירה, 38 נקודות, בהפסד קבוצתו לשארלוט הורנטס.
בהמשכה של העונה, ב-29 במרץ, הושבת לשארית העונה לאחר שאובחנה פציעה חמורה בגופו.
ב-18 בנובמבר 2016 שיחק ג'רו הולידיי לראשונה במשחק של הפליקנס בעונת לאחר שהחמיץ את 12 משחקי הקבוצה הראשונים בשל טיפול באשתו.
הוא קלע 21 נקודות ב-23 דקות מספסל הקבוצה בניצחונה על פורטלנד טרייל בלייזרס.
ב-23 בינואר 2017 קלע 33 נקודות, אליהן הוסיף 10 אסיסטים, בניצחון קבוצתו על אחת מטובות הקבוצות בליגה, קליבלנד קאבלירס.
בסיומה של העונה, ב-6 ביולי, חתם הוליידי על חוזה חדש עם הקבוצה.
בסיום עונת נבחר הולידיי יחד עם חברו לקבוצה אנתוני דייוויס לחמישיית ההגנה הראשונה בפעם הראשונה בקריירה.
בפלייאוף של אותה השנה הולידיי שיחק מצוין ועזר לקבוצתו להדיח את פורטלנד טרייל בלייזרס 4-0 בסיבוב הראשון.
ב-28 בדצמבר 2019 שיחק מול אחיו ג'סטין וארון הולידיי מאינדיאנה פייסרס, ובכך לראשונה בתולדות ה-NBA השתתפו שלושה אחים באותו משחק.
ב-24 בנובמבר 2020 הועבר למילווקי באקס, במסגרת טרייד בין ארבע קבוצות שכלל עשרה שחקנים.
בעונתו הראשונה עם הבאקס, , סייע לקבוצה לזכות באליפות ה-NBA.
לאורך סדרת הגמר מול פיניקס סאנס רשם ממוצעים של 16.7 נקודות, 9.3 אסיסטים, 6.2 ריבאונדים ו-2.2 חטיפות למשחק.
בשנת 2023 עבר לבוסטון סלטיקס תמורת טרייד משולש שבמהלכה הבאקס קיבלו את דמיאן לילארד.
דרקסל ג'רום לואיס ביקסבי (Drexel Jerome Lewis Bixby; 11 בינואר 1923 - 28 באפריל 1998) היה סופר אמריקאי, עורך ספרותי ותסריטאי, ידוע בעיקר בזכות עבודתו במדע בדיוני.
הוא גם כתב מערבונים רבים והשתמש בשמות הבדויים DB לואיס, הארי ניל, אלברט ראסל, ג'יי ראסל, מ.
סנט ויואנט, ת'ורנקליף הריק ואלגר רומא (לשיתוף פעולה אחד עם בודריס אלגיס - Budrys Algis).
סיפורו המפורסם ביותר הוא "החיים כל כך טובים" (It's a Good Life) מ-1953, שעובד לפרק של אזור הדמדומים ב-1961. הוא גם כתב ארבעה פרקים לסדרת מסע בין כוכבים: "Mirror, Mirror", "יומה של היונה", "רקוויאם למתושלח", וכן את "בכל שם אחר".
עם קלמנט אוטו, הוא השתתף בכתיבת סיפור שעובד גם לסרט המדע הבדיוני הקלאסי "המסע הפנטסטי" ב-1966, גם לסדרת טלוויזיה, וגם היווה בסיס לספר של אייזק אסימוב.
יצירות הטלוויזיה הידועות ביותר שלו כוללות שני פרקים של מסע בין כוכבים: הסדרה המקורית: ב-1967 הפרק "Mirror, Mirror", שהציג את הקונספט של יקום המראה, וב-1969 הפרק "רקוויאם למתושלח", על "פלינט" - איש בן 6000 שנה.
אבל העיבוד של סיפורו הקצר "החיים כל כך טובים" (1953), לפרק באזור הדמדומים נחשב כיצירתו הטלוויזיונית המפורסמת ביותר.
הוא היה פופולרי מספיק כדי לבחון שוב את הנושא בסרט אזור הדמדומים: הסרט (1983), ומפורסם מספיק כדי להיות בפרק פרודי "Treehouse of Horror II" במשפחת סימפסון ב-1991. הפרק מ-1968 "היום של היונה" במסע בין כוכבים מכובד גם כן על ידי חובבי הז'אנר.
ביקסבי גם הגה והשתתף בכתיבת הסיפור לסרט המסע הפנטסטי מ-1966. ספרי בנטם השיגו את הזכויות על התסריט ופנו לאייזק אסימוב לכתוב ספר המבוסס עליו.
עבודתו של האחרונה של ג'רום ביקסבי, היה התסריט לסרט האיש מכוכב ארץ (The Man from Earth).
הסיפור נולד בשנות ה-1960 המוקדמות והושלם על ערש דווי, באפריל 1998. בשנת 2007 הסיפור הפך לסרט בהפקת בנו אמרסון ביקסבי.
ביקסבי כתב את התסריט המקורי לסרט המסע בדיוני מ-1958 "It!
הפרק "The Emperor's New Cloak" מעונה 7 של מסע בין כוכבים: חלל עמוק 9 מוקדש לזכרו של ביקסבי.
תורגמו רק יצירות בודדות, ובהן:
"החיים כל כך טובים" (It's a Good Life) בתוך מבחר הסיפורת הבדיונית בעריכת רוברט סילברברג, בתרגום עמנואל לוטם, הוצאת עם עובד, 1981
בשם "מה נאים הם החיים" בקובץ של סיפורי מתח ואימה שערך הבמאי אלפרד היצ'קוק בשם "הקברן המוזר "עברית – נ' בעל גליל.
בבלוג "המולטי יקום של אלי אשד"
ג'רום סימור ברונר היה פסיכולוג קוגניטיבי יהודי-אמריקאי שתרם לפיתוח תאוריית הלמידה הקוגניטיבית.
ברונר נמנה עם קבוצת חוקרים שפעלה בתחילת שנות ה-50 באוניברסיטת ייל וסללה את המעבר מן הגישה הביהביוריסטית אל הגישה הקוגניטיבית.
ברונר ועמיתיו הניחו שהאדם פועל על פי אסטרטגיות מכוונות, כלומר הוא מעלה ביוזמתו השערות באשר למהות המושג ותר אחר גירויים שיאפשרו לו לבחון את השערותיו.
ברונר הדגיש את החשיבות הרבה של ההקשר החברתי בנוגע להתפתחות הקוגניטיבית ובנוגע להתפתחות השפתית.
הוא סבר כי הסביבה החברתית מהווה "מנגנון תומך לרכישת שפה", שמשלים את המנגנון המולד לרכישת שפה.
ברונר חקר רבות את האופן שבו ילדים לומדים ומסקנתו הייתה כי הם לומדים על ידי תהליך אותו כינה "פיגום" (scaffolding).
באמצעות תהליך הפיגום, הילד מבנה את ידיעותיו בהסתמך על ידע שכבר יש ברשותו.
תהליך הפיגום, לפי ברונר, נעשה על ידי הסביבה החיצונית, אשר מבנה את הסיטואציה ומאפשרת לילד להיענות לסביבה באופן מסתגל יותר.
תמיכה זו כוללת מתן הדרכה, רמזים, משוב ועצות, הניתנים בהתאם לרמת היכולת העכשווית של הילד וגם בהתאם לרמת ההתפתחות המקורבת.
ג'ירום ס' ברונר, תהליך החינוך, עברית: נפתלי גינתון, תל אביב: יחדו, 1965.
ג'רום ברונר, תרבות החינוך: מאמרים על חינוך בהקשר, תרגם מאנגלית אמיר צוקרמן, תל אביב: ספרית פועלים ('מחשבות על חינוך'), תשס"א 2000.
ג'רום ארתור-ליי אדקונלה טיג ג'וניור אלביס איגינלה הוא שחקן הוקי קרח קנדי מקצועני לשעבר בעמדת חלוץ אגף שמאלי.
איגינלה נבחר בדראפט ליגת ה-NHL בשנת 1995 על ידי דאלאס סטארס, אך השחקן הועבר לקלגרי פליימס.
איגינלה שימש כקפטן הקבוצה 9 שנים.
בעונת 2001/02 היה מלך השערים והנקודות של ה-NHL, וזכה בפרס טד לינדזי של אותה עונה.
איגינלה הוא מלך השערים, הנקודות, וההופעות של קלגרי פליימס בכל הזמנים.
בנוסף לקריירת הקבוצות, משחק איגינלה במדי נבחרת קנדה.
איגינלה החל את קריירת הנבחרות בגביע האומות במדי נבחרת קנדה עד גיל 18, בשנת 1994. באותו טורניר הוביל איגינלה את נבחרתו לזכייה במדליית הזהב לאחר שכבש 5 שערים ו9 נקודות.
ב-1996 היה שותף איגינלה לזכייה של נבחרת קנדה לנוער באליפות העולם לנוער.
הוא הוביל את כובשי הטורניר עם 5 שערים ו-12 נקודות, והוביל את נבחרת קנדה לזכייה רביעית ברציפות במדליית זהב.
בשנת 2002 זומן לראשונה לנבחרת קנדה לקראת אולימפיאדת סולט לייק סיטי, בה הצטיין והוביל את הנבחרת למדליית זהב.
מאז ועד פרישתו שיחק בנבחרת באופן קבוע והיה לקפטן משנה מספר פעמים.
ב-2020 נבחר כחבר בהיכל התהילה של ההוקי קרח.
איגינלה נולד באדמונטון שבאלברטה לאב ממוצא ניגרי ואם מאורגון.
אביו, עורך דין במקצועו, נולד בניגריה וכשהיגר לקנדה שינה את שם משפחתו לאלביס, שם המשפחה השני של איגינלה.
איגינלה גדל עם אמו, סבו וסבתו בעיר סט.
אלברט לאחר שהוריו התגרשו כשהיה בן שנה.
אף על פי שאמו מגדירה את עצמה בודהיסטית, איגינלה מאמין בנצרות, הדת של אביו.
איגינלה החל לשחק הוקי קרח בעידוד סבו, אותו מגדיר איגינלה כמי שבלעדיו לא היה מגיע לרמות הגבוהות.
איגינלה החל את הקריירה דווקא כשוער לפני שעבר לעמדת החלוץ אגף שמאלי.
כבר בגיל 15 הוביל איגינלה את הליגה המקומית של אלברטה כשכבש 87 נקודות בעונת 1992/93.
איגינלה נבחר במקום ה-11 בדראפט בשנת 1995 על ידי דאלאס סטארס, אך זכויות השחקן הועברו לקלגרי פליימס, שם הוא הוחתם ב-1996. איגינלה חתם בקלגרי פליימס במהלך הפלייאוף של 1996, מיד לאחר סיום עונתו בליגת ההוקי המערבית.
איגינלה היה השחקן הראשון שמשחק בקלגרי פליימס מתחת לגיל 18. איגינלה ערך את הופעת הבכורה שלו ב-21 באפריל 1996 נגד שיקגו בלאקהוקס במהלך הפלייאוף של שנת 1996. כבר בהופעת הבכורה שלו, בישל איגינלה שער לתיאורן פלרי.
הוא כבש את שער ה-NHL כעבור יומיים נגד שיקגו בלאקהוקס.
בעונתו השנייה בליגה, 1996/97, נבחר איגינלה להרכב הרוקיז של השנה ב-NHL, ונבחר גם במקום ה-2 בגביע קאלדר, כסגן לבראיין ברארד.
באותה עונה היה איגינלה השחקן הראשון שכובש מעל 50 נקודות בעונתו הראשונה בליגה.
הוא סיים את העונה עם 21 שערים, 29 בישולים ו50 נקודות אך יכולתו לא הספיקה והפליימס סיימו את העונה במקום ה-10 במערב, ולא העפילו לפלייאוף.
בסיום אותה עונה החליט איגינלה להאריך את חוזהו בפליימס ולהמשיך לשחק בקבוצה עוד שנה.
בעונתו 1998/99 היה איגינלה הכובש המצטיין של קלגרי פליימס, עם 28 כיבושים במהלך העונה הסדירה.
יכולתו של איגינלה שוב לא עזרה לפליימס כדי לעלות לפלייאוף.
בסיום העונה הסתיים שוב חוזהו בפליימס, אך היכולת הטובה מהעונה הקודמת עזרה לו להשיג משא ומתן עם הפליימס על חוזה חדש.
המשא ומתן נמשך אל תוך תחילת העונה.
איגינלה התחיל את עונת 1999/00 ללא חוזה למרות שהשתתף במחנה האימונים של הקבוצה.
הוא נעדר משלושת המשחקים הראשונים של העונה, אך לאחר מכן חתם על חוזה חדש של 4.9 מיליון דולר.
את אותה עונה סיים עם שיאים אישיים.
הוא כבש 29 שערים ו63 נקודות, ועונה לאחר מכן שיפר שוב את שיאיו עם 31 שערים ו71 נקודות.
לאחר שהשתתף במחנה האימונים של נבחרת קנדה, שוב קבע איגינלה שיאים חדשים בעונת 2001/02, כשכבש 52 שערים ו96 נקודות.
בתום אותה עונה הפך איגינלה לשחקן מוביל בליגה וזכה בגביע ארט רוס ובגביע מוריס רישאר, פרסים המוענקים לכובש השערים ולכובש הנקודות המצטיין בעונה הסדירה.
הוא גם זכה בפרס טד לינדזי, וגם זכה בפרס המלך קלנסי, לאחר שתרם 1,000 דולר לקהילה על כל שער שכבש בעונה הסדירה.
איגינלה גם זומן לנבחרת קנדה בסיום אותה עונה, והיה שותף לזכייה במדליית הזהב באולימפיאדת סולט לייק.
לאחר שחוזהו הסתיים בסיום העונה, הוא חתם על חוזה חדש עם קלגרי פליימס לשנתיים, והרוויח 13 מיליון דולר לעונה אחת.
בעונת 2002/03, ירד איגינלה ל-67 נקודות, ו35 שערים בעונה בה נפצע לרוב.
בתחילת עונת 2003/04 הכריזה קלגרי פליימס כי איגינלה ישמש כקפטן ה-18 בתולדות המועדון.
בעקבות הכרזתו כקפטן, הפך איגינלה לקפטן כהה העור הראשון בהיסטוריית ה-NHL.
בעונתו הראשונה כקפטן קלגרי פליימס, זכה איגינלה בגביע מוריס רישאר השני שלו, לאחר שכבש 41 שערים, וזכה בגביע במשותף עם ריק נאש ואיליה קובלצ'וק.
בסיום העונה העפילו הפליימס לראשונה זה 8 שנים לפלייאוף גביע סטנלי, והוביל אותה לגמר גביע סטנלי עם 13 כיבושים במסגרת הפלייאוף, לראשונה זה 15 שנים.
הפליימס נוצחו במשחק השביעי בסדרת הגמר נגד טמפה ביי לייטנינג, אך למרות זאת הפך איגינלה למושא הערצה בקנדה לאחר הגמר.
באותו זמן נחשב איגינלה לאחד משחקני ההוקי קרח הטובים בעולם, ובמהלך השביתה בעונת 2004/05, התעסק בלשפר את סגנון המשחק שלו.
במהלך השביתה מונה איגינלה ביחד עם עוד 6 שחקנים בליגה, לוועדה מקצועית על ידי ה-NHL שנועדה כדי לשפר את המשחק.
איגינלה החזיק בתפקיד זה עד תחילת 2008.
ב-7 בדצמבר 2006, כבש איגינלה את שערו ה-300 בליגה ואת הנקודה ה-600 שלו נגד מינסוטה ויילד.
איגינלה נבחר למשחק האולסטאר של ה-NHL ב-2007, אך החמיץ את המשחק בעקבות פציעה.
הפציעה השביתה אותו ל-12 משחקים, אך למרות זאת סיים את העונה עם 94 נקודות ושיא של 55 בישולים.
בעונה שלאחר מכן שוב שבר את שיאו עם 50 שערים, 48 בישולים ו98 נקודות, והיה השחקן השלישי בליגה עם מספר הנקודות הגבוה ביותר.
איגינלה נבחר למשחק האולסטאר של ה-NHL ב-2008, ואף נבחר להיות הקפטן של קבוצת המערב.
איגינלה שבר את שיא ההופעות של הקלגרי פליימס, כרשם את משחקו ה-804 בקבוצה נגד אנהיים דאקס.
איגינלה גם שבר את שיא השערים של תיאורן פלרי, כשכבש את שערו ה-365 ב-10 במרץ.
בסיום העונה חתם שוב על הארכת חוזה ל-5 שנים בפליימס.
איגינלה המשיך לשבור שיאים בעונת 2008/09, כשרשם 830 נקודות, ושבר את שיא הפליימס של תיאורן פלרי.
איגינלה סיים את שנת 2008, כשניפץ שיא קריירה לאחר שרשם 5 נקודות במשחק ערב השנה החדשה נגד אדמונטון אוילרס.
בינואר, נבחר איגינלה בפעם ה-6 בקריירה למשחק האולסטאר.
איגינלה כבש את שערו הראשון בקריירה במשחק אולסטאר, בהפסד 12-11 בפנדלים לקבוצת המזרח.
איגינלה סיים את העונה עם 35 שערים ו-89 נקודות, אך קבוצתו הודחה בפלייאוף.
עונת 2009/10 הסתיימה כאשר איגינלה כבש 32 שערים ו-69 נקודות, מה שלא עזר לקלגרי פליימס כדי להעפיל לפלייאוף.
איגינלה רשם את משחקו ה-1,000 בקריירה ב-4 בפברואר 2010 נגד פלורידה פנתרס.
הפליימס לא העפילו לפלייאוף בסיום אותה עונה לראשונה משנת 2003, והפליימס רצו להעביר את איגינלה בטרייד, אך בסופו של דבר הוא נשאר בקבוצה לאחר שכנועים מצד הגנרל מנג'ר של המועדון, קרייג בוטון.
איגינלה רשם את האסיסט ה-500 שלו בקריירה ב-11 בינואר 2011, ונבחר למשחק האולסטאר של אותה עונה.
למרות שנבחר למשחק האולסטאר, הוא הודיע כי אינו מעוניין להשתתף במשחק וכי הוא רוצה לבלות את הזמן בפגרה עם סבתו החולה.
ב-6 במרץ כבש את שערו ה-30 בעונה נגד נאשוויל פרדטורס, והפך לשחקן ה-10 בתולדות ה-NHL שכובש מעל 30 שערים במשך 10 עונות ברציפות.
חודש לאחר מכן, רשם איגינלה את הנקודה ה-1,000 בקריירה.
איגינלה נבחר בעונת 2011/12 למשחק האולסטאר השביעי בקריירה.
ב-13 במרץ 2012 כבש שוב איגינלה 30 שערי ליגה והפך לשחקן השביעי שכובש מעל 30 שערים ב-11 עונות ברציפות.
בעונת 2012/13 עמד איגינלה לסיים את חוזהו בקלגרי פליימס.
באותו זמן, לקראת סיום מועד ההעברות ב-NHL, נפלה קלגרי פליימס במקומות האחרונים של הליגה.
ב-27 במרץ ערך איגינלה את משחק הפרידה שלו מהפליימס לאחר 16 שנה בקבוצה, והועבר בטרייד לפיטסבורג פינגווינס.
איגינלה שיחק 13 משחקים בפינגווינס בהם כבש 5 פעמים, בישל 6 פעמים ורשם 11 נקודות.
בפלייאוף, כבש איגינלה 4 פעמים, בישל 8 פעמים ורשם 12 נקודות, והוביל את הפינגווינס לגמר המזרח, שם הפסידה 4-0 לבוסטון ברואינס.
לאחר סיום העונה סיים את חוזהו בפינגווינס והפך לשחקן חופשי.
ב-5 ביולי 2013 חתם איגינלה בבוסטון ברואינס לשנה אחת על סך 6 מיליון דולר.
איגינלה כבש את שערו הראשון בברואינס לאחר 9 משחקים, בניצחון 2-1 על סן חוזה.
ב-10 בדצמבר שיחק לראשונה נגד קלגרי פליימס, ובסיום המשחק הקיף פעמיים את המגרש, והתקבל במחיאות כפיים מצד אוהדי קלגרי.
ב-4 בפברואר 2014 מסר את הבישול ה-600 שלו בקריירה.
איגינלה החל לשחק בנבחרות הצעירות של קנדה בשנת 1994, כששיחק במדי הנבחרת הצעירה (עד גיל 18) בטורניר האומות.
באותו טורניר הוביל איגינלה את נבחרתו לזכייה במדליית הזהב לאחר שכבש 5 שערים ו9 נקודות.
ב-1997, בגיל 19, קיבל איגינלה את זימונו הראשון לנבחרת קנדה הבוגרת, לקמפיין אליפות העולם.
איגינלה רשם 2 שערים ו-3 בישולים ב-11 משחקים, והיה השחקן הצעיר ביותר בקנדה באותו טורניר.
ב-2002, קיבל איגינלה זימון לשחק במדי נבחרת קנדה באולימפיאדת סולט לייק סיטי.
ב-2004 שימש איגינלה כקפטן המחליף של קנדה בקמפיין גביע העולם, ועזר לה שוב לזכות במדליית הזהב.
איגינלה זומן בפעם ה-2 לאולימפיאדת החורף, כשהשתתף באולימפיאדת טורינו ב-2006. איגינלה רשם רק 2 נקודות במהלך הטורניר, ונבחרת קנדה לא הצליחה להגן על מדליית הזהב והודחה ברבע הגמר נגד נבחרת רוסיה.
איגינלה שימש שוב כקפטן מחליף באולימפיאדת ונקובר, ופתח את הטורניר בשלושער נגד נבחרת נורווגיה.
איגינלה היה הכובש המצטיין באולימפיאדה עם 5 כיבושים, ונבחרת קנדה שוב זכתה במדליית הזהב.
איגינלה פרש מקריירת נבחרות ב-2010, לאחר אולימפיאדת ונקובר, ולא השתתף עם נבחרת קנדה באליפות העולם ב-2012 ובאולימפיאדת סוצ'י ב-2014.
באולימפיאדה האחרונה של איגינלה, אולימפיאדת ונקובר, שיחק 7 משחקים, כבש 5 שערים ומסר 2 אסיסטים.
איגינלה נשוי לחברתו מכיתה ח', קארה, ולהם 3 ילדים: ג'ייד, טיג' וג'ו.
אחותו של איגינלה, תרסה, שיחקה בקבוצת ההוקי של אוניברסיטת ססקצ'ואן עד 2005. בשנת 2002 פתח איגינלה את בית הספר להוקי על שמו בקלגרי כארגון ללא מטרות רווח, והודיע כי יתרום את כל הכסף של בית הספר לעמותה למחקר הסכרת.
ב-2004 זכה איגינלה ב-2 תוארי NHL על תרומתו לקהילה.
משנת 2005 תורם איגינלה 2,000 דולר עבור כל שער.
איגינלה מחזיק בחצי מזכויות הבעלות על קמלופס בלייזרס מליגת ההוקי המערבית, קבוצת הנוער בה שיחק לפני הדראפט.
בנו, טיג', נבחר בדראפט ה-NHL ב-2024 במקום השישי הכללי על ידי מועדון הוקי יוטה וצפוי להגיע לקבוצה בעונות הקרובות.
בינתיים נכון ל-2024 ממשיך טיג' לשחק בליגות הצעירים בקנדה.
ג'רולד ריינאך זכריאס היה פיזיקאי גרעין יהודי אמריקאי, פרופסור ב-MIT.
חבר האקדמיה הלאומית למדעים של ארצות הברית.
זכריאס נולד בג'קסונוויל שבמדינת פלורידה, בן למשפחה יהודית.
הוא עבד במעבדת הקרינה ב-MIT וכן בפרויקט מנהטן.
הוא עזר לבנות את המחלקה לפיזיקה ב-MIT אחרי מלחמת העולם השנייה והיה אחראי לגיוסם של ברונו רוסי וויקטור וייסקופף למכון.
בתקופת המלחמה הקרה ניהל כמה מחקרים הקשורים לביטחון שהתבצעו ב-MIT, ומאוחר יותר יסד וניהל את הוועדה ללימוד מדע הפיזיקה (Physical Science Study Committee), שהייתה בעלת השפעה רבה בשינוי החינוך לפיזיקה בארצות הברית אחרי שיגור הספוטניק בברית המועצות ב-1957.
זכריאס פיתח את הגרסה הראשונה של שעון מבוסס קרן צזיוםשנקרא לעיתים קרובות שעון אטומי ומאוחר יותר התקבל כסטנדרט למדידת זמן.
ב-1954 העיד זכריאס בוועדה לקביעת אישור ביטחוני של רוברט אופנהיימר, שם הואשם כשותף בקנוניה לפגוע בביטחון הלאומי של ארצות הברית המכונה ZORC (ראשי תיבות של זכריאס, אופנהיימר, רבי וצ'ארלס לוריצן - באנגלית Zacharias, Oppenheimer, Rabi, Charles Lauritsen).
מאוחר יותר נחקר על ידי סוכנים של הסנטור ג'וזף מקארתי.
הוא לא שיתף פעולה, למרות שהיה חשש שיאבד את משרתו.
בשנת 1957 נבחר כחבר האקדמיה הלאומית למדעים של ארצות הברית.
ב-1961 קיבל את מדליית ארסטד (Oersted Medal) על חינוך לפיזיקה.
בתקופת הממשל של הנשיא לינדון ג'ונסון עבד זכריאס עבור המשרד של הבית הלבן למדע וטכנולוגיה.
באמצע שנות ה-60 העביר סדרה של הרצאות באוניברסיטת טאפטס שפעלה כקטליזטור ליצירת הארגון החלוצי של אמנים בבתי הספר "מורים וסופרים משתפים פעולה".
זכריאס המשיך לדחוף לרפורמות חינוכיות במשך שנות ה-60 וה-70 על ידי פרויקטים כמו מחקר מדעי בסיסי וסדרה בטלוויזיה החינוכית Infinity Factory.
הוא היה גם המייסד של מרכז לפיתוח חינוכי (Education Development Center), מוסד ללא כוונת רווח שמפתח תוכניות לימודים במדע ומתמטיקה.
ג'רוזלם ריפורט הוא כתב עת דו-שבועי ישראלי בשפה האנגלית, המכסה נושאים פוליטיים וחברתיים בישראל, במזרח התיכון וביהדות התפוצות.
כתב העת נוסד כשבועון עצמאי בשנת 1990, ובשנת 1998 נרכש על ידי קבוצת הג'רוזלם פוסט.
כתב העת מפרסם מאמרים פוליטיים, ראיונות עם אישים בולטים וסקירה של הסצנה התרבותית בישראל.
באפריל 1989, רכש איל העיתונות הקנדי קונרד בלק, בעלי קבוצת "הולינג'ר", את העיתון "ג'רוזלם פוסט".
לאחר הרכישה, הקו המדיני של העיתון הפך מזוהה עם הימין הפוליטי, לאחר שעד אז היה העיתון בעל קו ליברלי מתון.
בתגובה עזבו את העיתון 30 עורכים וכתבים בכירים, ביניהם דוד לנדאו, שלמה מעוז וחמי שלו.
בנוסף עזב גם העורך ארווין פרנקל, שהתרעם על התערבותו של המנכ"ל שמינתה קבוצת "הולינג'ר" בתכני העיתון.
חלק מהפורשים, ביקשו להקים עיתון יומי חדש באנגלית ולגייס משקיעים.
הם ייצרו קשר עם עמוס שוקן מקבוצת הארץ וחיים בראון מקבוצת "גלובס", אך הם החליטו לא להשתתף במיזם.
בנוסף פנו לקבוצה שהפסיקה בהתמודדות על רכישת "ג'רוזלם פוסט", בהובלת אנשי העסקים רוברט מקסוול וצ'ארלס ברונפמן.
אך הקבוצה לא הצליחה להקים את העיתון היומי.
במקביל הירש גודמן, שהיה עד אז הכתב הצבאי של הג'רוזלם פוסט, יזם את הקמתו של שבועון חדש באנגלית.
הוא פנה אל זאב חפץ, סופר ועיתונאי שהיה מנהל לשכת העיתונות הממשלתית עד שש שנים קודם לכן, והציע לחפץ את תפקיד העורך הראשי (Managing Editor) ביחד עמו.
חפץ הסכים והשניים הרכיבו ביחד את צוות השבועון החדש, בו נכללו בין השאר גרשום גורנברג, יוסי קליין הלוי, אהוד יערי, זאב שיף ועיתונאים ידועים אחרים.
השניים הצליחו לגייס את צ'ארלס ברונפמן יחד עם עוד שלושה משקיעים.
השבועון התחיל לצאת לאור באוקטובר 1990.
דייוויד הורוביץ היה העורך הראשי משנת 1998 עד 2004. שרון אשלי ערכה את כתב העת משנת 2004 עד 2006, ואיטה פרינס גיבסון מ-2006 עד לשנת 2012. אז הוחלף על ידי העיתונאי הבריטי מתיו קלמן, שהחזיק בתפקיד במשך חצי שנה (בין ינואר עד מאי 2012).
"נדרשתי על ידי ההנהלה לבצע קיצוץ של 10% בתקציב, שגם ככה היה רעוע.
העדפתי להתפטר מאשר לבצע את הקיצוץ", אמר קלמן.
העורך הראשי בין דצמבר 2012 עד מאי 2017 היה אילן אביתר, הוא הוחלף על ידי סטיב לינדי.
בשנת 2000 ציין העיתונאי ג'פרי גולדברג כי הג'רוזלם ריפורט הוא לדעתו: "כתב העת הטוב ביותר שמפורסם בישראל, באנגלית או בעברית.
הג'רוזלם ריפורט היא מוקד של מקצועיות והגינות בעיתונות הישראלית".
בשנת 2004 זכה העיתון בפרס בוריס סמולר מטעם ארגון הג'וינט על כיסוי יהדות התפוצות.
בנוסף זכו העיתונאים סטיוארט שופמן ויוסי קליין-הלוי מה"ג'רוזלם ריפורט" בפרס לעיתונאות מטעם המרכז העולמי של "בני ברית" על מצוינות בסיקור יהדות התפוצות.
בינואר 2011, נאלץ העיתון "מעריב" לשלם 50 אלף שקל ל"ג'רוזלם ריפורט" ולפרסם "תיקון והכחשה" לידיעה שפורסמה במקומון הירושלמי שלו, לאחר תביעת לשון הרע.
בידיעה שהתפרסמה במקומון הירושלמי של "מעריב", "כל הזמן", ב-8 בדצמבר 2006 נטען כי המגזין "קורס".
ביולי 2018, פרסם "הג'רוזלם ריפורט" קריקטורה של המאייר אבי כ"ץ בפרפרזה על "חוות החיות" של ג'ורג' אורוול, בה הומחז מחדש על ידי חזירים, סלפי של חבר הכנסת אורן חזן שצולם לאחר קבלת חוק הלאום, יחד עם ראש הממשלה נתניהו וחברי כנסת נוספים.
בעקבות מחאות של ארגוני ימין הוחלט לפטר את כ"ץ.
כתב העת מומן בשנות היווסדו על ידי ארבעה נדבנים יהודים, ביניהם צ'ארלס ברונפמן.
הוא נמכר בשנת 1998 לרשת העיתונים הקנדית "הולינג'ר", שרכשה גם חלק מהבעלות על הג'רוזלם פוסט.
בשנת 2004 נרכשה קבוצת הג'רוזלם פוסט, ובה גם הג'רוזלם ריפורט, על ידי חברת "מרקעי תקשורת בע"מ", בבעלותו של אלי עזור.
כאשר הג'רוזלם ריפורט נרכש על ידי "הולינג'ר" יחד עם הג'רוזלם פוסט, יצאה הודעה לעיתונות לפיה בשני העיתונים ימוזגו מחלקות הפרסום והמחלקות המנהליות, אולם כל עיתון יישאר עם קו עריכה עצמאי.
עם זאת, שנים ספרות אחר כך החלה קבוצת הג'רוזלם פוסט להשפיע גם על הג'רוזלם ריפורט, תוך צמצום החופש העיתונאי של כותביו.
ג'רוזלם היא עיירה במחוז ייטס במדינת ניו יורק שבארצות הברית.
העיירה נוסדה בשנת 1789, כאשר מחוז ייטס היה עדיין חלק ממחוז אונטריו.
העיירה שוכנת על גבולו הדרומי של המחוז, וגובלת עם מחוז סטובן.
העיירה שוכנת לחוף אגם קאוקה, ושטחה כ-170 קמ"ר.
בין האתרים שהם בעלי חשיבות סביב העיירה ניתן למצוא את פארק לאומי אגם קאוקה ואת מכללת קאוקה.
ג'רוזלם הוא כפר במחוז מונרו במדינת אוהיו שבארצות הברית.
האזור הוא חבל ארץ חקלאי במזרח מדינת אוהיו (כ-200 ק"מ ממזרח לבירה קולומבוס, ובסמוך לנהר אוהיו שהוא הגבול בין המדינות אוהיו ומערב וירג'יניה).
את האזור החלו ליישב בסוף המאה ה-18 מתיישבים פרוטסטנטים, צאצאי מהגרים מאירופה (בעיקר גרמניה), שדגלו בעבודת כפיים ללא עבדות.
חבל הארץ הוא גם חלק מ"חגורת התנ"ך" האמריקאית המאופיינת באוכלוסייה דתית של בני זרמים פרוטסטנטיים שונים עם זיקה חזקה לתנ"ך.
מעבר לנהר אוהיו נמצא הכפר בית לחם, בצפון מדינת מערב וירג'יניה.
צפיפות האוכלוסין היא 259 נפשות לקמ"ר.
הגיל הממוצע הוא 43.8 שנה.
ההכנסה הממוצעת למשפחה היא 41,875 דולר לשנה (7.9% מהאוכלוסייה ו-4.3% מהמשפחות הם מתחת לקו העוני) (נכון לשנת 2013).
ג'רוזלם הוא כפר דייגים על גדת נהר ונגנאוי, אחד הנהרות העיקריים שבאי הצפוני של ניו זילנד.
גובה היישוב מעל פני הים 227 מטרים, והוא ממוקם בחבל מנוואטו-ונגנאוי.
בשנת 1854 הוקם במקום מיסיון נוצרי קתולי.
בעקבות הקמת המיסיון הוקם הכפר המקומי.
בשנת 1892 הקימה סוזן אלברט (הידועה בכינוי מרי ג'וסף אוברט) את מסדר הנזירות "אחיות החסד" - מסדר שהפך לאחד המסדרים המכובדים ביותר של נזירות.
בבית הקברות של המנזר קבורים קתולים ידועים ובהם המשורר הניו זילנדי ג'יימס ק.
בקסטר אשר הוא וחסידיו הקימו במקום קהילה יוצרת.
ג'רום קליפטון דייסון הוא כדורסלן אמריקאי המשחק בעמדות הרכז והקלע בקבוצת פלקנסטרו וירטוס רומא מליגת העל האיטלקית.
אחרי שלא נבחר בדראפט 2010 דייסון חתם בטלסה 66' מליגת הפיתוח של ה-NBA.
ב-47 משחקים בהם שיחק קלע 15.5 נקודות בממוצע למשחק והיה למוביל הנקודות בקבוצה.
דייסון היה חלק מנבחרת ארצות הברית במשחקים הפאן-אמריקאיים באוקטובר 2011. עקב שביתת ה-NBA ב-2011 לא שיחקו בנבחרת שחקנים מה-NBA.
דייסון קלע 11.4 נקודות בממוצע למשחק ונבחרתו זכתה במדליית הארד.
לאחר עונה טובה בליגת הפיתוח ניסה דייסון את מזלו ב-NBA הוא היה חלק מסגל מחנה האימונים של ניו אורלינס פליקנס עד שנופה מהסגל וחזר לטלסה 66'.
לאחר מכן ב-10 באפריל 2012 דייסון חתם לחוזה של 10 ימים בניו אורלינס פליקנס.
ב-9 משחקים בהם שיחק קלע 7.4 נקודות, לקח 2.1 ריבאונדים ומסר 2 אסיסטים בממוצע למשחק.
ב-19 בספטמבר 2012 חתם דייסון בהפועל חולון מליגת ווינר סל.
סיים את העונה הסדירה כשהוא מוביל ברשימת הקלעים בליגה עם 20.4 נקודות בממוצע למשחק אך קבוצתו לא העפילה לפלייאוף.
ב-2013 חתם דייסון בברינדיזי האיטלקית.
ב-2014 חתם בדינמו סאסארי וזכה איתה באליפות איטליה, בגביע האיטלקי ובסופר קאפ האיטלקי.
ב-12 ביולי 2016 חתם דייסון בהפועל ירושלים לעונה, עם אופציה לעונה נוספת.
ב-15 ביוני 2017, במשחק הגמר בליגת העל בין הפועל ירושלים למכבי חיפה דייסון קלע 30 נקודות (כולל 6 מ-9 מהשלוש), מסר 5 אסיסטים ולקח 6 ריבאונדים.
דבר זה הוביל את קבוצתו הפועל ירושלים לניצחון 76-83 ולזכייתה באליפות השנייה בתולדותיה.
לאחר המשחק נבחר ל-MVP של משחק הגמר.
ב-4 ביולי 2017 הודיעה הפועל ירושלים על מימוש האופציה לעונה נוספת של דייסון.
ב-8 ביולי 2018 חתם דייסון לעונה אחת בקבוצת ג'יאנגסו דרגונס מליגת ה-CBA הסינית.
לאחר פציעה שחררה אותו הקבוצה הסינית, והוא חתם בבני הרצליה.
ב-26 ביולי 2019 חתם דייסון לעונה אחת בקבוצת פלקנסטרו וירטוס רומא מליגת העל האיטלקית.
ג'רוזלם הוא סרט אימה אפוקליפטי ישראלי דובר אנגלית משנת 2015, שביימו והפיקו האחים דורון ויואב פז.
השניים גם כתבו את התסריט.
מככבים יעל גרובגלס, יון תומרקין, דניאל ג'יידלין ותום גרציאני.
הסרט מצולם בסגנון Found Footage, מנקודת המבט של מצלמת וידאו המותקנת בזוג משקפיים חכמים שמרכיבה שרה, הדמות הראשית המגולמת על ידי דניאל ג'יידלין.
למעשה, מדובר במשקפי גוגל, אך נראה שיוצרי הסרט נמנעו משימוש במושג הזה מסיבות של זכויות יוצרים.
בנוסף על המצלמה, במשקפיים מותקנות טכנולוגיות אשר שילובן יוצר מציאות רבודה: Wi-Fi, תוכנה לזיהוי פנים המשולבת עם פייסבוק, תוכנת ניווט, סקייפ, תוכנת מסרונים, נגן מדיה ומשחקי מחשב.
כל היישומים מופעלים באמצעות מערכת זיהוי קול, ולכל יישום יש תפקיד בקידום עלילת הסרט.
אירועי העלילה כוללים היבטים מקראיים ומיסטיים וכן הומאז' לתופעת סינדרום ירושלים.
שרה פולמן (דניאל ג'יידלין) היא בחורה צעירה יהודייה-אמריקאית המתגוררת בניו ג'רזי, אשר שכלה את אחיה בתאונת דרכים, ומתקשה להתמודד עם האובדן.
כשנה לאחר מותו, היא מחליטה לצאת לחופשה ביחד עם חברתה הטובה רייצ'ל קליין (יעל גרובגלס), והשתיים טסות יחד לתל אביב.
במהלך טיסתן לנמל התעופה בן-גוריון, הן פוגשות בקווין ריד (יון תומרקין), אנתרופולוג צעיר המציג את עצמו כ"אינדיאנה ג'ונס הצעיר".
שרה מתיידדת איתו, והוא משכנע את שתי הבנות לשנות את תוכניותיהן ולהצטרף אליו לביקור בירושלים.
השלושה מתאכסנים בהוסטל ברובע המוסלמי של העיר העתיקה, שם הם פוגשים במארח עומאר (תום גרציאני), גבר ערבי-מוסלמי, בנו הצעיר של בעל ההוסטל, שמתנדב לשמש כמדריך טיולים עבורם ולוקח אותם לבלות בעיר העתיקה.
כאשר מגיע ערב יום כיפור, מסיבה לא ברורה, התנהגותו של קווין מתחילה להיות יותר ויותר עצבנית, עד שהוא מתפרץ על שרה ואומר לה שעליהם לעזוב את העיר באופן מיידי.
עומאר ואביו מגיעים למקום, מרגיעים את קווין ולוקחים אותו איתם.
שרה הנסערת מנסה לשכנע את רייצ'ל לעזוב, אך היא לא רוצה, עד אשר נשמעים פיצוצים עזים ברחבי העיר, ומטוסי קרב נראים טסים בשמיים.
שתי הבנות בורחות מההוסטל, יחד עם עומאר, אביו, שני חיילי צה"ל ואנשים נוספים.
בעוד החבורה מנסה להגיע לאחד משערי העיר העתיקה, על מנת לצאת מהעיר, שרה פונה אל בית מחסה לחולי נפש, על מנת לשחרר את קווין.
לאחר שהשניים חוברים שוב לקבוצה בשער שכם, הם מגלים ששערי העיר נסגרו.
הם תופסים מחסה בכנסייה סמוכה, שם מספר להם אביו של עומאר על מערות תת-קרקעיות המובילות אל מחוץ לעיר.
הקבוצה הולכת בעקבותיו, אך בדרכה - מותקפת על ידי שדים.
שם שחקנ/ית שם הדמות אודות הדמות יעל גרובגלס רייצ'ל חברתה הטובה של שרה יון תומרקין קווין אתרופולוג שפגש את שרה ורייצ'ל דניאל ג'יידלין שרה חברתה הטובה של רייצ'ל.
אחות שכולה תום גרציאני עומאר מארח ערבי, בנו הצעיר של בעל ההוסטל
הרעיון לעלילה נולד בהשראת הכתוב ב: .
בשם הסרט באנגלית, האות הגדולה Z מחליפה את האות הקטנה s כהרמז למילה "זומבים", אף שאין זה סרט זומבים קלאסי.
תקציב ההפקה עמד על 160,000 דולר שכלל את חסכונותיהם של האחים פז בסך 100,000 דולר, וסכום נוסף שהם גייסו.
הסרט צולם בירושלים ותל אביב, וכן בבית ההארחה "פאוזי עאזר אין" בנצרת.
"ג'רוזלם" זכה בשני פרסים במסגרת פסטיבל הקולנוע ירושלים לשנת 2015: פרס בחירת הקהל ופרס חג'ג' לעריכה הטובה ביותר, וכן היה מועמד לפרס הפסטיבל לסרט העלילתי הטוב ביותר באורך מלא.
בד בבד עם תחילת הקרנת "ג'רוזלם" בישראל ב-7 ביולי 2016, נודע שהאחים פז כבר עובדים על "ג'רוזלם 2", סרט המשך המצולם בטכנולוגיית מציאות מדומה, ועלילתו מתרחשת שבע שנים אחרי עלילת הסרט הראשון.
לפי הפרסום, בעלילת ההמשך, העיר העתיקה כוסתה בכיפת בטון, וחיילים מכתרים אותה כדי למנוע יציאת אל-מתים משערי העיר, אך את המצור פורצים חברי כת קנאית שייסדו דת חדשה.
ג'רום ביזלי הוא כדורסלן עבר אמריקאי ששיחק בעירוני רמת גן.
גובהו הוא 2.08 מ', והוא שיחק בעמדות הסנטר והפאוור פורוורד.
ביזלי למד בבית הספר התיכון מורנו ואלי בעיר מורנו ואלי בקליפורניה וסיים את לימודיו בשנת 1999. בשנת הלימודים האחרונה שלו, הוא הוביל את מורנו ואלי למאזן של 25-6 בליגת התיכונים וממוצעיו היו 19 נקודות, 15 ריבאונדים ו-4 אסיסטים למשחק.
ביזלי שיחק במידלנד קולג', מכללה קהילתית בטקסס, את עונת 1999/2000 ואת עונת 2000/2001 בה נבחר ל-MVP של ליגת המכללות הקהילתיות בארצות הברית עם 24.2 נקודות ו-8.4 ריבאונדים למשחק.
לאחר מכן עבר לשחק במדי אוניברסיטת דקוטה הצפונית מהדרג השני של מוסדות ה-NCAA את עונות 2001/2002 ואת 2002/2003. ביזלי הוביל את הליגה בקליעה והוכתר כ"מלך הסלים" של דייוויז'ן 2 במכללות ב-2003 עם 26.6 נק' למשחק.
ביזלי היה שחקן בכיר בקבוצה וסיים את שנתו האחרונה שם עם ממוצעים של 26.6 נקודות, 8.9 ריבאונדים למשחק, עם 51.3% מהשדה, ועם 73.6% דיוק מקו העונשין.
ביזלי נבחר על ידי מיאמי היט כבחירה ה-33 בסיבוב השני של דראפט ה-NBA 2003, הוא שיחק רק שני משחקים עבורם לפני ששוחרר מהקבוצה.
במהלך התקופה שהעביר במיאמי, הוא קלע בממוצע 1.0 נקודות למשחק בעונת 2003/2004.
את עונת 2004/2005 הוא פתח בליגת ה-CBA במדי סו פולס סקייפורס (הקבוצה שבסוף העונה תזכה באליפות הליגה) ורשם ממוצעים יפים של 17.8 נק' (56 אחוז מהשדה) ו-9.2 ריב' ב-16 משחקים, וב-2005 עבר לשחק במדי אולקרספור הטורקית.
ב-22 באוגוסט 2005 סוכנו, מייק ניידיץ', התייחס בתקשורת הישראלית להצעת הפועל ירושלים ואמר כי ביזלי "ויתר על התכנונים לשחק ב-NBA בעונה הקרובה וישמח להגיע לירושלים אך מבוקש גם על ידי ריאל מדריד, אולקר (בה שיחק בעונה החולפת) וקאזאן מליגת העל הרוסית בכדורסל גברים".
לאחר שלא מצא מועדון שהחתים אותו לפתיחת העונה ב-NBA עבר לשחק את עונת 2005/2006 במדי גרנדה מליגת העל הספרדית אך ב-2006 שוחרר ועבר לשחק במדי פולפק שווייצ'ה מפולין.
ביזלי חזר לארצות הברית ופתח את עונת 2006/2007 במדי דקוטה ויזארדס מליגת הפיתוח של ה-NBA (הקבוצה שבסוף העונה תזכה גם היא באליפות הליגה).
הוא שיחק שם במשך תשעה משחקים לפני שקנה את החוזה שלו כדי להשתחרר מהם ועבר לשחק בסידני קינגס מליגת העל האוסטרלית בכדורסל אבל הוא שוחרר בעקבות הדחת הקבוצה מן הפלייאוף.
לאחר מכן שיחק את עונת הקיץ של 2007 במדי "Trotamundos de Carabobo" מוונצואלה וב-"Reales de La Vega" מהרפובליקה הדומיניקנית.
באוקטובר 2007, הוא עבר לישראל וחתם על חוזה לעונה עם עירוני רמת גן, לה עזר להישאר בליגת העל עם ממוצעים של 12 נקודות, ו-4.8 ריבאונדים ב-22.7 דקות למשחק ב-25 משחקים (כשב-24 מתוכם שיחק בחמישייה הפותחת).
במהלך העונה עלו שמועות כי הפועל ירושלים מעוניינת שוב בשירותיו של ביזלי לצדו של כריס מאסי, אולם הדבר מעולם לא הבשיל לכדי עסקה.
רמת גן הציעה לו חוזה לעונה נוספת אך הוא העלה את דרישותיו הכספיות וסירב להצעתה.
למרות ההרחקה בעונה הקודמת, הוא קיבל חוזה נוסף של שנה אחת מאותה הקבוצה ההולנדית עבור עונת 2009/2010 בתקווה שהוא יהיה הסנטר הפותח שלהם לאותה העונה והקבוצה זכתה ביחד איתו בשנה זו בגביע ההולנדי בכדורסל.
ביוני 2011 הוא עבר לשחק במדי אפואל ניקוסיה בקפריסין.
ובתום עונת 2011/2012 פרש מכדורסל מקצועני.
ביזלי זומן על ידי מייק ששבסקי לשחק במדי נבחרת ארצות הברית בכדורסל במסגרת המוקדמות לאליפות העולם בכדורסל 2006 והופיע ב-2005 בעשרה משחקים שנערכו ברפובליקה הדומיניקנית.
בשנת 2010 נעצר ונאסר ביזלי לזמן קצר בגרנד פורקס שבדקוטה הצפונית על פיגור בתשלומי מזונות, לפי המקומון של אותה העיר ביזלי בן השלושים דאז היה חייב לילדיו 6,651 דולר.
ב-2015 נעצר ביזלי שנית בגרנד פורקס שבדקוטה הצפונית כשהתחמק מתשלומי מזונות פעם נוספת.
ג'רדיני נקסוס (באיטלקית: Giardini Naxos, בסיציליאנית: Giaddina) היא קומונה ועיירה בת 9,325 תושבים (נכון ל-31 בדצמבר 2017) בחוף המזרחי של סיציליה שבאיטליה.
העיר נמצאת בנפת מסינה, בערך בחצי הדרך ממסינה לקטניה.
העיר היא יעד תיירותי פופולרי.
קרוב לעיר נמצא הר הגעש אטנה והעיר שוכנת על חוף הים היוני.
היישוב המקורי הוקם על ידי יוונים במאה ה-8 לפנה"ס והיה קרוי נקסוס.
היישוב שהוקם על חורבותיו היה קרוי ג'רדיני, אבל בלחץ של ארגון מקומי הוחלט ב-1978 להוסיף את הסיומת נקסוס על מנת להנציח את המושבה היוונית העתיקה.
היישוב הפכה קומונה עצמאית מטאורמינה ב-1847.
שטחה של העיירה הוא בצורת רצועה ארוכה לאורך חוף הים היוני שצורתה כמעט מלבנית.
היא גובלת מצפון וממערב בקומונה טאורמינה, במזרח עם הים היוני בדרום מפריד הנהר אלקנטרה בינה לבין הקומונה קלאטאביאנו (Calatabiano) שבנפת קטניה.
גובה מרכז העיירה נע בין 5 ל-39 מטרים מעל פני הים.
הנקודה הגבוהה ביותר בקומונה היא בגובה 210 מטרים מעל פני הים ברובע מסטריסה (quartiere Mastrissa).
החורף באזור נוח כשהטמפרטורה הממוצעת היא סביב 12°C.
בדצמבר יש ימי שמש רבים ובינואר-פברואר, שהם חודשים קרירים יחסית, הטמפרטורה הממוצעת היא סביב 10°C.
לעיתים רחוקות יורדת הטמפרטורה מתחת לנקודת הקפאון.
בחודשי חורף אלו יורדים מעט משקעים.
שלג או כפור הם תופעות נדירות.
השמים בדרך כלל בהירים, והטמפרטורות מטפסות עד לממוצע של 18°C.
הקיץ מתחיל ביוני כשהטמפרטורות המקסימליות הן ביולי-אוגוסט, כשהממוצע הוא 28°C.
הסתיו דומה לאביב, אם כי הוא גשום יותר, כשהטמפרטורה הממוצעת היא 18°C.
בשנת 734 לפני הספירה הקימו מתיישבים מכלקיס בכף שיזו (Capo Schisò), שבמיקום הנוכחי של ג'רדיני-נקסוס, את מה שנחשב במשך זמן רב ליישוב היווני הראשון בסיציליה.
נקסוס, שמה של מושבה החדשה, הנציח את נקסוס האי שבאותו שם בים האגאי.
אף על פי שהוא נותר מרכז בגודל צנוע, הוא שמר על ערכו הסמלי, שכן מזבח הוקם לכבוד אפולו ארכגטס (ראש הייסוד), אל המושבות היווניות, והיה נקודת המוצא לשגרירים היוונים שחזרו לארץ האם.
מנקסוס יצאו מתיישבים שהקימו ב-730 לפנה"ס את קטניה ולנטיני, וקרוב לוודאי את מסינה ב-728.
העיר הוכנעה על ידי היפוקרטס שליט גלה במאה החמישית לפנה"ס.
במהלך המלחמה הפלופונסית התייצבה נקסוס לצד אתונה העתיקה, אך כאשר בשנת 413 לפני הספירה נכשל מסע המלחמה האתונאי לסיציליה, כבש דיוניסיוס הראשון טיראן סירקוסאי את העיר והחריב אותה עד היסוד.
במקום נבנתה העיר טאורמיניון (כיום טאורמינה) על הגבעה שמעל.
הטריטוריה של נקסוס הוענקה לסיצילים והתושבים נמכרו כעבדים.
השם נקסוס נמשך לאורך זמן גם בתקופה הרומית, ובאיטינראריום אנטונינוס של המאה ה-3 לספירה הוא מוזכר כמקום להחלפת סוסים בדרך הקונסולרית לכיוון סירקוזה.
בתקופה הביזנטית הוקם יישוב קטן על שרידי המושבה היוונית, שהפך לנמל האסטרטגי של טאורמינה הסמוכה.
תקופת השלטון הערבי סיציליה הותירה כמה שמות מקומות שמקורם בערבית כמו זה של הנהר אלקנטרה הסמוך או כף שיסו.
במהלך המאה החמש עשרה התפשט באזור הכפרי הסמוך לעיירה גידול קני סוכר.
ב-1544, בעקבות הפשיטות של שודדי הים הברברים בפיקודו של ח'יר א-דין, הוקמו כמה מבני הגנה.
אלו כללו את מבצר שיזו (Castello di Schisò) שנבנה מחדש על חורבות מבצר קדום מהמאה ה-13, ומגדל ויניאצה (Torre Vignazza).
האחרון הוא מגדל שמירה מרובע ששימש לתצפיות בחוף דרומית למבצר שיזו; אם היו רואים ספינות פירטיות כלשהן, התצפיתנים בתוך המגדל יכלו להתריע על תושבי הכפר ומגדלי השמירה הסמוכים על ידי שליחת אותות עשן.
מגדל ויניאצה ממוקם באזור רקנאטי בג'רדיני נקסוס.
בשנת 1719, עקב מספר התושבים הגדל והולך, הוקמה קהילת דתית, על שם מריה סנטיסימה דלה רקומנדנטה (מריה המבורכת המומלצת).
החל מ-1 בינואר 1847 זכתה העיירה לאוטונומיה מטאורמינה, שלה הייתה כפופה עד אז, ובאוגוסט 1860, עם סיום שחרור סיציליה, עזב ג'וזפה גריבלדי את המפרץ עם כוחותיו כדי לפנות לחופי קלבריה.
משנת 800 ואילך התפתחו בשטח היישוב, בנוסף לדייג, פעילויות הקשורות לחקלאות, בעיקר הדרים, ברזל יצוק ומלאכות קרמיקה.
בעשורים האחרונים פעילויות אלה נעלמו כמעט לחלוטין ונעשו ניסיונות להמיר את כלכלת המדינה לתיירות כמקור הפרנסה העיקרי, בניית מתקני אירוח וניצול הייעוד התיירותי של החוף.
ג'רדיני-נקסוס היא כיום, יחד עם טאורמינה ולטויאני, רצף של יישובים שהם אחד מאתרי הנופש הפופולריים ביותר במזרח סיציליה.
לפני תחילת שנות השבעים היה ג'רדיני נקסוס כפר דייגים שקט.
כעת זהו יעד תיירותי, האטרקציות שלו כוללות חופים, הנוף הפנורמי של המפרץ והגבעות שמסביב, ונמל הדייגים הקטן שלו.
אלו מושכים אליו מבקרים זרים ואיטלקים כאחד, שרבים מהם בעלי מגורי קיץ בקומונה.
לאורך חוף הים יש בתי מלון רבים, בתי הארחה קטנים יותר, פאבים, מסעדות ופיצריות.
העיירה טאורמינה שוכנת בגבעות שמעל ג'רדיני נקסוס וניתן להגיע אליה בקלות באמצעות רכב ואוטובוס.
בג'רדיני נקסוס יש גם כמה כנסיות ופארק ארכאולוגי.
במוזיאון נקסוס יש ממצאים מהפארק הארכאולוגי האזורי של המושבה היוונית, כולל מספר גדול של כלי חרס בעבודת יד.
ג'רוויס מקנטי היה צייר אמריקאי של אסכולת נהר ההדסון.
הוא דמות פחות ידועה בעולם האמנות האמריקני מהמאה ה-19. פרט לציוריו, יומניו של מקנטי הם מורשת מתמשכת, המתעדת את חיי ציירים בניו יורק בתקופתו.
מקנטי נולד ברונדאוט שבניו יורק, ב־14 ביולי 1828. מעט ידוע על ילדותו.
משנת 1844–1846 לערך הוא למד במכון הליברלי של קלינטון בקלינטון, ניו יורק.
הוא הציג את ציורו הראשון כאמן באקדמיה הלאומית לעיצוב בעיר ניו יורק בשנת 1850. בסתיו של אותה שנה למד עם פרדריק אדווין צ'רץ', שנחשב אז כוכב עולה בעולם האמנות האמריקני.
לאחר שעזב את הסטודיו של צ'רץ' בשנת 1851, מקנטי נשאר חברו לכל החיים, אף כי מקנטי מעולם לא הגיע לתהילה ולמזל של צ'רץ'.
לאחר שלמד אצל צ'רץ', מקנטי ניסה את מזלו בקריירה כאיש עסקים, אך לא חווה הצלחה רבה.
לאחר שנפטרה אשתו בשנת 1878, מקנטי נשאר בבניין, אלמן בודד יותר ויותר, עד מותו בשנת 1891.
מקנטי היה חבר קרוב במיוחד של אמני אסכולת נהר הדסון: סנפורד רובינסון גיפורד, וורטינגטון ויטרדג', ג'ון פרגוסון וייר, וכן הצייר הפיגורטיבי איסטמן ג'ונסון.
בשנת 1860 הוא נבחר כחבר באקדמיה הלאומית לעיצוב, והתקבל כאקדמאי מן המניין בשנת 1861. בשנת 1869 ביקר באירופה, צייר רבות באיטליה.
הוא נפטר ב־27 בינואר 1891, ונקבר בבית העלמין מונטרפוז בקינגסטון, שבניו יורק.
נופיו של ג'רוויס מקנטי ידועים במצב רוחם המלנכולי והפואטי.
השמים מעוננים לרוב - עונת הסתיו.
בעוד שג'ספר פרנסיס קרופסי ואמנים אחרים ציירו בדרך כלל עלווה בסתיו בהיר, מקנטי תפס לעיתים קרובות את העונה בסמוך לסופה, כשהעלים דהויים ונופלים מהעצים.
"יש אנשים שקוראים את הנופים שלי קודרים ולא נעימים", כתב מקנטי ביומנו.
"אומרים שאני מצייר את הצד העצוב של הטבע ...
הטבע לא עצוב אלא שקט, מהורהר, רגוע."
פרט לציוריו, מורשתו המתמשכת של מקנטי הם יומניו המפורטים ששמר מראשית שנות ה-70 של המאה ה-19 ועד מותו.
יומנים אלה מספקים מידע מלא ומדויק מחייו של צייר ניו-יורקי מבוגר טיפוסי בתקופה.
יומניו מכילים מידע ממקור ראשון על פועלה הפנימי של האקדמיה הלאומית ומועדון המאה, על תערוכת המאה ה-1876 בפילדלפיה, מאמצים להחיות את איחוד האמנות האמריקני, ועל הצמיחה הנמרצת של חברות אמנות ותערוכות ברחבי הארץ.
היומנים חושפים גם את כלכלת האמנות בתקופה, כולל המחירים, דפוסי האיסוף והפטרונות, התלות של האמנים במגעים אישיים דרך מועדונים, מפגשים חברתיים, וחברים משפיעים.
קטעים ארוכים מתארים את חרדותיו של מקנטיי בגלל מחסור בכסף וקשיים משפחתיים.
הוא לעיתים קרובות בודד ומדוכא ותמיד דואג למעמדו כאמן.
יומניו של מקנטי נשמרים כעת על ידי ארכיון האמנות האמריקאית, מרכז מחקר במוסד סמיתסוניאן.
חמישה כרכים של יומנים אלה, משנת 1872 עד 1890, נסרקו דיגיטלית, הועברו לתוכנה וניתנים לדפדוף במלואם באופן מקוון.
בנוסף, הארכיונים מחזיקים בעיתונים האישיים של מקנטיי, אשר עברו דיגיטציה בשנת 2007.
ג'רוויס ג'יימס הייז הוא כדורסלן עבר אמריקאי, בעל אזרחות קטרית, אשר שיחק באופן פעיל בין השנים 2003–2015. ממוצעיו הכוללים לאורך 7 עונותיו בליגת ה-NBA הם 8.3 נקודות, 3.1 ריבאונדים ו-1.1 אסיסטים למשחק.
במהלך 5 עונותיו האחרונות בקריירה שיחק בקבוצות שונות בטורקיה, ברוסיה, בישראל, באיטליה וברומניה.
הייז נולד וגדל באטלנטה שבג'ורג'יה, ובשנת 1999 החל ללמוד באוניברסיטת מערב קרוליינה.
כבר בעונת ה שלו היה "מלך הסלים" של המחוז הדרומי, עם ממוצע של 17.1 נקודות למשחק.
בשנת 2000 עבר לאוניברסיטת ג'ורג'יה, ולאחר "שנת צינון" הצטרף לקבוצת הכדורסל שלה.
באותה עונה הוביל את ה"בולדוגס" לניצחונם הראשון מזה 6 שנים במשחק של טורניר אליפות המכללות, כשקלע 31 נקודות במשחק הסיבוב הראשון מול אוניברסיטת המדינה של מארי.
במשחק הבא קלע 26 נקודות, בהפסד קבוצתו מול אוניברסיטת דרום אילינוי.
בעונת 2002/2003 קלע 18.3 נקודות בממוצע למשחק, ונבחר בפעם השנייה ברציפות ל"חמישיית העונה של המחוז הדרום-מזרחי", אולם הבולדוגס לא העפילו לטורניר המכללות.
בדראפט ה-NBA 2003 נבחר הייז על ידי וושינגטון ויזארדס, בבחירה העשירית.
לאורך עונתו הראשונה בוושינגטון קלע 9.6 נקודות בממוצע למשחק, ובסיומה נבחר לחמישיית הרוקיז השנייה של העונה.
במחצית הראשונה של עונת קלע 10.2 נקודות ואסף 4.2 ריבאונדים בממוצע למשחק – אשר בדיעבד היו שיאי הקריירה שלו – בטרם פציעה קשה בברכו הימנית השביתה אותו ממשחק מ-27 המשחקים האחרונים של העונה.
לאחר 21 משחקים בעונה העוקבת נפצע הייז פעם נוספת בברכו, ונאלץ להחמיץ את כל המשך העונה.
בעונת חזר לשחק עבור הוויזארדס, אך תרם 7.2 נקודות למשחק בלבד.
באוגוסט 2007, לאחר 4 עונות בוושינגטון, חתם על חוזה בדטרויט פיסטונס.
בעונתו היחידה בקבוצה קלע 6.7 נקודות למשחק, וסייע לה להעפיל לגמר האזור המזרחי בפלייאוף.
בשנים 2008–2010 שיחק עבור ניו ג'רזי נטס, ותרם 8.4 נקודות למשחק כשחקן ספסל.
בינואר 2011 חתם על חוזה בקבוצת אליאגה פטקים מהליגה הטורקית, ובעונת 2011/2012 שיחק עבור קרסניה קריליה סמרה אשר השתתפה בליגה הרוסית ובליגת ה-VTB.
כשחקן סמרה זכה בגביע הרוסי, לאחר שגברה על ספרטק פרימוריה ולדיווסטוק במשחק הגמר.
בפברואר 2013 חתם על חוזה באליצור אשקלון, במדיה שיחק עד לסיום עונת .
בעשרת משחקיו עם הקבוצה הצטיין עם 19.5 נקודות בממוצע למשחק, אך לא מנע את ירידתה של אשקלון לליגה הלאומית.
בעונת 2013/2014 שיחק עבור אבלינו האיטלקית, ובעונתו האחרונה בקריירה, 2014/2015, זכה באליפות ליגת העל הרומנית כשחקן קבוצת אססופט פלוישט.
בשנת 2013 שיחק עבור נבחרת קטר באליפות אסיה בכדורסל, כשחקן מתאזרח.
הייז סיים כקלעי השלישי בטיבו בטורניר, עם ממוצע של 16.7 נקודות למשחק, בעוד נבחרתו סיימה במקום השישי.
ג'רוד ג'וזף הוא שחקן קולנוע וטלוויזיה קנדי, אשר ידוע בשל תפקידו בתור ניקולס פלמינג בסדרה "חוצה את הקווים", בתור ניית'ן מילר בסדרה "המאה" ברשת The CW, בתור אנדי קטלר בסדרה "אתה אני היא" ובשל הופעתו בתור דומיניק טיילור בסדרה "מאהבות" ברשת ABC.
ג'רוד ג'וזף גדל בקלגרי, אלברטה שבקנדה.
הוא התעניין בתחילה בתחום הספורט.
ג'רוד שקל לעסוק בכדורסל או בהוקי כשחקן מקצועי אך העדיף להתמקד במקום זאת בלימודיו.
על פי הצעתו של חבר החליט ג'רוד לעסוק במשחק ונסע לוונקובר לחפש עבודה במשחק.
הוא נבחן לתפקיד בסרט "בפרסי ג'קסון וגנב הברק" והתקבל.
אף על פי שהתפקיד היה קטן, זה הספיק כדי לעניין אותו להמשיך בקריירת המשחק.
ג'רוד שיחק בתפקידי טלוויזיה רבים במהלך השנים הבאות.
הוא לוהק לתפקיד הבלש ניקולס פלמינג בעונה הראשונה של הסדרה הקנדית-בריטית "חוצה את הקווים".
במהלך הצילומים של "חוצה את הקווים" החל ג'רוד לשחק במקביל בסדרות הטלוויזיה "עד עצם היום הזה" ובסדרה "פרינג'" ושיחק בתפקידי אורח בסדרות בין היתר בסדרות "מניע" ו"החץ".
בשנת 2014 לוהק לתפקיד חוזר בתור ניית'ן מילר בסדרת הטלוויזיה "100" ברשת הטלוויזיה האמריקאית The CW.
שנה סרט תפקידהערות 2010 פרסי ג'קסון וגנב הברק חבר בקולג'2011Marley & Me: The Puppy Yearsטום2012Best Day Ever: Aiden Kesler 1994-2011ריס בורוז 2016 סטארטרק: אל האינסוף טכנאי מגדל השליטה
מועדון ההוקי ג'רוזלם ברס הוא מועדון הוקי קרח ירושלמי.
בשנת 2016 נוצרה הקבוצה הבוגרת בהוקי קרח, המשחקת בליגה הלאומית בישראל בהוקי קרח.
ההיסטוריה של המועדון החלה בשנת 1995, כאשר הוכרז על גיוס ילדים למועדון מקומי בעיר מעלה אדומים.
המאמן הראשון היה יבגני רובינשטיין.
בשנת 1997 הוקם מועדון ההוקי המשותף.
מאז 2016 פועלת קבוצה בוגרת.
את הקבוצה מאמן מי שהיה מאמן נבחרת הנוער הישראלית, סמיון יאקובוביץ'.
בעונה הראשונה הקבוצה סיימה במקום הראשון בבית.
בעונת 2017/2018 הקבוצה העפילה לראשונה לליגה הבכירה.
ג'רדיניירה (איטלקית: Giardiniera) היא מנת חמוצים מהמטבח האיטלקי שמורכבים מירקות כבושים בחומץ או בשמן.
ג'רדיניירה האיטלקית נקראת גם sottaceti ("מתחת לחומץ"), כינוי נפוץ למזון כבוש.
נאכל בדרך כלל כאנטיפסטו או עם סלטים.
בארצות הברית, המנה זמינה בזנים מסורתיים או מתובלים, והאחרון מכונה לעיתים "תערובת חמה".
ג'יארדיניירה הוא קונדימנט רב-תכליתי שניתן להשתמש בו על מגוון מאכלים שונים, כמו ברטוורסט, ברוסקטה, המבורגרים, סלט פסטה, ביצים (חביתות), נקניקיות, סלט טונה, כריכים ועוד.
במטבח של שיקגו, ג'יארדיניירה מיוצרת על בסיס שמן ומשמשת כקונדימנט, בדרך כלל כתוספת על כריכי בקר איטלקיים, מנות משנה בפסטה ופיצה.
מגוון מתון יותר של ג'יארדיניירה משמש לסלט הזיתים בכריך המופולטה.
הגרסה האיטלקית כוללת פלפלים, סלרי, גזר, כרובית וקורנישונים.
הירקות כבושים בשמן, חומץ יין אדום או לבן, עשבי תיבול ותבלינים.
בסגנון שיקגו, המנה חריפה עם פלפלי ספורט או פתיתי צ'ילי, בשילוב מגוון ירקות, כולל פלפלים, סלרי, גזר, כרובית, ולפעמים קורנישונים או זיתים, כולם כבושים בשמן צמחי, שמן זית, שמן סויה, או כל שילוב של השלושה.
כמה גרסאות מסחריות מסומנות בתווית "ג'יארדיניירה בסגנון שיקגו".
ג'רוד בואן הוא כדורגלן אנגלי המשחק בעמדות הקיצוני והחלוץ בווסטהאם יונייטד מהפרמייר ליג, בה הוא גם משמש כקפטן, ובנבחרת אנגליה.
בואן החל את הקריירה שלו בהרפורד יונייטד.
בגיל 17, ופרץ לקבוצה הראשונה של המועדון לאחר שהרשים בקבוצת הנוער באותה עונה, וערך את הופעת הבכורה שלו בהפסד 0–2 מול בארנט ב-22 במרץ 2014. הוא כבש השער הראשון שלו בקריירה ב-21 באפריל 2014, בניצחון הביתי של הרפורד 2–3 על אלפרטון טאון.
ביוני 2014 חתם בהאל סיטי.
לאחר שהרשים במהלך קדם העונה ב-2016, הוא ערך את הופעת הבכורה שלו בקבוצה הראשונה ב-23 באוגוסט, ושיחק 90 דקות בניצחון 1–3 בגביע הפוטבול ליג על אקסטר סיטי.
הוא כבש את שערו הראשון עבור האל ב-5 באוגוסט 2017, בתיקו 1-1 מול אסטון וילה.
בואן כבש 22 שערים בכל המסגרות במהלך עונת 2018/2019, וסיים כמלך השערים של הקבוצה.
ב-31 בינואר 2020 חתם בווסטהאם יונייטד תמורת 18 מיליון ליש"ט.
ב-29 בפברואר 2020, בהופעה הראשונה שלו בווסטהאם, הבקיע את שערו הראשון עבור המועדון, בניצחון 1–3 על סאות'המפטון.
בואן זומן לראשונה לנבחרת אנגליה לקראת המשחקים נגד , ו בליגת האומות.
ב-4 ביוני 2022 ערך את הופעתו הבכורה בהפסד 0–1 להונגריה.
באוקטובר 2021 פורסם שבואן נמצא בזוגיות עם כוכבת הטלוויזיה הבריטית דני דייר.
להם תאומות שנולדו ב-22 במאי 2023.
שחקן החודש בצ'מפיונשיפ: דצמבר 2018, נובמבר 2019
נבחרת העונה בקונפרנס ליג: 2022/23
ג'רו היא עיירה היסטורית במחוז דרום טיינסייד שבצפון-מזרח אנגליה, הכלולה כיום בתחומי המחוז המינהלי טיין אנד ויר.
העיירה שוכנת על הגדה הדרומית של נהר הטיין, במרחק שלושה מיילים מן החוף המזרחי של אנגליה וחמישה מיילים מזרחית לעיר ניוקאסל על הטיין.
מפקד האוכלוסין של שנת 2011 קבע כי גבולותיה המוניציפליים כוללים גם את היברן והבולדונס, ובסך הכול נמנו בה 43,431 תושבים.
ג'רו נחשבת לאחת מהיחידות האורבניות המרכזיות של טיינסייד, אף כי היא שומרת על אופי מקומי ייחודי.
העיר מהווה את נקודת המוצא הדרומית של מנהרת הטיין, ובשל מיקומה האסטרטגי לאורך הנהר היא נטועה בהיסטוריה של קשרי מסחר, תעשייה ותחבורה, ששימשו מרכיבים משמעותיים בעיצוב דמותה במשך מאות שנים.
מקור שמה של ג'רו מתועד לראשונה במאה השמינית, והוא נגזר משבט אנגלי בשם "גירווה".
שם שבט זה פירושו "יושבי הביצות" או "שוכני הפנֵות", והוא ככל הנראה מתייחס לאזור ביצתי שנקרא "ג'רו סלייק", אשר שכן במפגש הנהרות טיין ודון.
מבחינה בלשנית, על פי התפתחות רגילה היה צפוי שהשם יתגלגל בצורתו המודרנית ל"יארו".
אולם, ההשפעה הנורמנית לאחר הכיבוש במאה ה-11 הביאה לשינוי הגייה וליצירת הצליל "ג'", כפי שאירע גם במקומות סמוכים כגון ג'סמונד.
שינוי זה מגלם את הרבדים ההיסטוריים־תרבותיים שהותירו את רישומם באזור, ומשמש עדות להשתלבותה של העיירה בגלי השפעות אתניות ולשוניות שעיצבו את אנגליה בימי הביניים.
במאה השביעית והשמינית מילאה ג'רו תפקיד חשוב במפת הנצרות והלמידה באנגליה.
מנזר פאולוס הקדוש, שהוקם כצלע הדרומית במערכת הדו-מנזרית מונקוורמות'-ג'רו, נודע בשל ספרייתו העשירה ובשל נוכחותו המרכזית של הנזיר בדה ונרביליס.
בדה, הנחשב לגדול המלומדים האנגלו-סקסים, כתב במקום את חיבורו הידוע "תולדות הכנסייה של האומה האנגלית", שזיכה אותו בתואר "אבי ההיסטוריה האנגלית".
תרומתו חרגה מעבר לעולם הדתי, שכן היא קבעה את היסודות הראשונים לחקר היסטורי שיטתי באנגליה.
המנזר, בזכות מסעותיו של מייסדו בנדיקט ביסקופ ברחבי אירופה, היה מצויד בכתבי קודש ובטקסטים קלאסיים, והיווה את מרכז הלמידה הגדול ביותר מצפון להרי האלפים.
בין המפעלים החשובים של מנזר ג'רו נמנה פרויקט קודקס אמאטינוס, התנ"ך הלטיני השלם הקדום ביותר ששרד בשלמותו.
ב-692 יזם האב קיולפריד את ייצורם של שלושה עותקים עצומים, אשר נדרשו להם עורותיהם של כשני-אלפים ראשי בקר.
אחד מן העותקים הובל על ידי קיולפריד בדרכו לרומא כדי שיוענק לאפיפיור גרגוריוס השני.
הספר שמור כיום ב בפירנצה ומהווה אבן דרך בחקר כתבי היד של ימי הביניים.
המנזר עצמו נשדד על ידי הפולשים הוויקינגים ב-794, אך השפעתו האינטלקטואלית לא נעלמה, ושרידיו שולבו בכנסיית פאולוס של ימינו.
בכנסייה זו ניצב חלון זכוכית צבעונית מהמאה השביעית, הנחשב לחלון הוויטראז' העתיק ביותר בעולם שנותר שלם.
התפתחותה המודרנית של ג'רו החלה במאה ה-19 עם חדירת התעשייה הכבדה.
בשנת 1852 ייסד צ'ארלס מארק פאלמר את מספנת חברת פאלמרס לבניית ספינות וברזל, שהייתה מהחלוצות בבניית אוניות פלדה משוריינות והפכה למוקד עולמי של תעשיית הספנות.
במספנה זו נבנו כאלף כלי שיט, ובהם אוניות סוחר מודרניות וכן סיירות קרב בולטות של הצי המלכותי הבריטי.
התרומה הכלכלית של המפעל הייתה עצומה, שכן כ-80 אחוזים מתושבי העיירה הועסקו בו, והוא סיפק פרנסה ותחושת זהות לתושבים.
שגשוג זה בא לידי ביטוי גם במבנה העירוני, וב-1904 הוקם בית העירייה המרשים ברחוב גריינג', שהיווה סמל לעוצמתה של העיר ולמעמדה.
קריסת מספנת פאלמרס בשנת 1933 הייתה אירוע מכונן בהיסטוריה של ג'רו.
הסגירה נבעה ממדיניות ממשלתית שנועדה לצמצם עודף ייצור בענף הספנות הבריטי, אף שהמספנה נחשבה ליעילה ומודרנית יחסית.
התמוטטות זו הובילה לאבטלה המונית ולמצוקה כלכלית קשה.
מצב העניינים היה כה חריף עד כי השבועון האמריקאי "לייף" תיאר את העיירה כ"עיר מקוללת".
המציאות האפילה הולידה את "מסע הצלב של ג'רו" בשנת 1936, צעדת מחאה בת מאתיים מובטלים אל לונדון שנועדה להעלות לתודעה הלאומית את מצוקת הפריפריה התעשייתית.
אף שהשפעתה הישירה על המדיניות הממשלתית נותרה מוגבלת, היא הפכה לסמל עיקש של מאבק חברתי.
בצד הצעדה, פורסם בשנת 1939 ספרה של חברת הפרלמנט אלן וילקינסון, "העיר שנרצחה", שתיאר בפרוטרוט את קריסת המערכת הכלכלית בג'רו.
הלחץ הציבורי סייע לקידום יוזמות תעשייה חדשות, ובשלהי שנות השלושים הוקמו מפעלים לפירוק אוניות, מפעלי הנדסה ופלדה.
מלחמת העולם השנייה האיצה את ההתאוששות המקומית, שכן הצי הבריטי נזקק שוב לייצור אוניות.
לאחר המלחמה הולאמו מספנות העיר, אולם המגמה ארוכת הטווח של דעיכת ענף הספנות נמשכה, וב-1980 נסגרה המספנה האחרונה בעיר.
עובדה זו סימנה את קץ עידן התעשייה הכבדה, שהייתה במשך יותר ממאה שנה עמוד התווך של הכלכלה המקומית.
מלבד הקריסה הכלכלית חוותה ג'רו גם טרגדיות אחרות.
אסון הרכבת בצומת בדה בשנת 1915 היה אחד הקשים בצפון-מזרח אנגליה, כאשר 17 נוסעים נהרגו בהתנגשות שנגרמה כתוצאה מטעות של אותת רכבת.
אף על פי כן, העיירה שמרה על רצף קיומה ועל מרכזיותה האזורית.
המלחמה השנייה, כפי שצוין, החזירה את העיירה למסלול תעשייתי, אך כבר בעשורים הבאים התעצמה המגמה של סגירת מספנות וצמצום מקורות התעסוקה.
על אף האתגרים, ג'רו נותרה סמל לאזורי תעשייה בצפון-מזרח בריטניה שנאבקו לשרוד בתנאי כלכלה משתנה.
במאה ה-21 ניכרת בג'רו המשכיות למסורת המחאה החברתית.
בשנת 2014 יזמה קבוצת אמהות מדארלינגטון מצעד נוסף מג'רו ללונדון, הפעם נגד מהלכי הפרטת שירותי הבריאות.
באירוע השתתפו אלפים, והוא הוצג כהמשך ישיר לרוח המאבק של שנות השלושים.